**Molėtų rajono savivaldybės taryba**

**SPRENDIMAS**

**Dėl TRUMPALAIKĖS PASKOLOS ĖMIMO**

2020 m. rugpjūčio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos biudžeto sandaros įstatymo 10 straipsnio 1 dalies 2 punktu, 2 dalimi, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, 5 punktu ir atsižvelgdama į savivaldybės kontrolieriaus 2020 m. rugpjūčio 10 d. išvadą Nr. KI-3 „Dėl Molėtų rajono savivaldybės galimybių paimti trumpalaikę paskolą iš Lietuvos Respublikos finansų ministerijos“,

Molėtų rajono savivaldybės taryba nusprendžia:

1. Imti iš Lietuvos Respublikos finansų ministerijos iki 700 000 Eur trumpalaikę paskolą, siekiant laiku išmokėti darbo užmokestį savivaldybės biudžetinių įstaigų darbuotojams, atsiskaityti su Valstybinio socialinio draudimo fondo valdybos biudžetu, išmokėti socialines išmokas bei padengti prekių ir paslaugų įsigijimo išlaidas.

2. Įgalioti Molėtų rajono savivaldybės administracijos direktorių pasirašyti Molėtų rajono savivaldybės ir Lietuvos Respublikos finansų ministerijos paskolos sutartį.

3. Leisti Molėtų rajono savivaldybės administracijai šio sprendimo 1 punkte nurodytą paskolą naudoti šioms išlaidoms finansuoti: darbo užmokesčiui – 492,7 tūkst. Eur, socialinio draudimo įmokoms – 7,3 tūkst. Eur, prekių ir paslaugų įsigijimo išlaidoms – 100,0 tūkst. Eur, socialinėms išmokoms – 100 tūkst. Eur.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras